Ákvæði samningsins um Evrópska efnahagssvæðið sem vísað er til í I. kafla , I. viðauka , skulu öðlast gildi með breytingum og viðbótum sem leiðir af I. viðauka , bókun 1 við samninginn og öðrum ákvæðum hans . Á grundvelli ákvörðunar sameiginlegu EES-nefndarinnar nr. 134 / 2007 , frá 26. október 2007 , öðlast eftirfarandi ESB-gerð gildi hér á landi : Framkvæmdarreglugerð framkvæmdastjórnarinnar ( ESB ) 2019 / 1758 frá 23. október 2019 um breytingu á III. viðauka við reglugerð ( EB ) nr. 1251 / 2008 að því er varðar að færa Sameinaða konungsríkið Stóra-Bretland og Norður-Írland og hjálendur krúnunnar á skrá yfir þriðju lönd , yfirráðasvæði , svæði eða hólf þaðan sem leyfður er aðflutningur á sendingum af lagareldisdýrum til Evrópusambandsins . Framkvæmdarreglugerð framkvæmdastjórnarinnar sem nefnd er í 1. gr. , er birt sem fylgiskjal við reglugerð þessa . Reglugerð þessi er sett með heimild í lögum nr. 93 / 1995 um matvæli , lögum nr. 55 / 1998 um sjávarafurðir , lögum nr. 71 / 2008 um fiskeldi , lögum nr. 54 / 1990 um innflutning dýra , lögum nr. 25 / 1993 um dýrasjúkdóma og varnir gegn þeim og lögum nr. 60 / 2006 um varnir gegn fisksjúkdómum , öll með síðari breytingum . Reglugerðin öðlast þegar gildi og á sama tíma fellur brott reglugerð nr. 422 / 2019 um ( 7. ) breytingu á reglugerð nr. 168 / 2011 . Atvinnuvega - og nýsköpunarráðuneytinu , 11. desember 2019 . Kristján Þór Júlíusson sjávarútvegs - og landbúnaðarráðherra .